ประกาศธนาคารแห่งประเทศไทย เรื่อง การดำรงเงินกองทุนเป็นอัตราส่วนกับสินทรัพย์ของบริษัทเงินทุน
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การดำรงเงินกองทุนเป็นอัตราส่วนกับสินทรัพย์ของบริษัทเงินทุน
-------------------------

 อาศัยอำนาจตามความในมาตรา
๒๙ แห่งพระราชบัญญัติการประกอบธุรกิจ
เงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.
๒๕๒๒ ซึ่งแก้ไขเพิ่มเติมโดยพระราช
บัญญัติการประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ (ฉบับที่ ๓) พ.ศ. 
๒๕๓๕
ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการกระทรวง
การคลังดังต่อไปนี้

 ข้อ
๑
ให้ยกเลิกประกาศธนาคารแห่งประเทศไทย เรื่อง การดำรงเงินกองทุน
เป็นอัตราส่วนกับสินทรัพย์เสี่ยงของบริษัทเงินทุน ลงวันที่
๙ ธันวาคม ๒๕๒๔ และที่แก้ไขเพิ่มเติม
ทุกฉบับ

 ข้อ
๒
ให้บริษัทเงินทุนดำรงเงินกองทุนเมื่อสิ้นวันหนึ่ง ๆ ไม่ต่ำกว่าร้อยละหก
ของสินทรัพย์ของบริษัทเงินทุนนั้น

 ข้อ
๓ สินทรัพย์ตามข้อ ๒
ไม่รวมถึงสินทรัพย์ดังต่อไปนี้
 (๑)
สินทรัพย์สภาพคล่องตามประกาศธนาคารแห่งประเทศไทยว่าด้วยการ
ดำรงสินทรัพย์สภาพคล่องของบริษัทเงินทุน
 (๒) สินทรัพย์ตามรายการในประกาศธนาคารแห่งประเทศไทยว่าด้วยการ
ดำรงสินทรัพย์สภาพคล่องของบริษัทเงินทุนส่วนที่ไม่เป็นสินทรัพย์สภาพคล่อง
 (๓) เงินสด
 (๔) หุ้น หุ้นกู้
หรือตราสารแสดงสิทธิในหนี้ที่ออกโดยธนาคารอาคารสงเคราะห์
ธนาคารเพื่อการเกษตรและสหกรณ์การเกษตร
หรือบรรษัทเงินทุนอุตสาหกรรมแห่งประเทศไทย
 (๕) บัตรเงินฝากที่ออกโดยบริษัทเงินทุนอื่น
 (๖)
เงินให้กู้ยืมแก่องค์การของรัฐหรือรัฐวิสาหกิจที่มีกฎหมายเฉพาะจัดตั้งขึ้น
 (๗) เงินให้กู้ยืมที่มีหลักทรัพย์รัฐบาลไทย
หรือหุ้นกู้หรือพันธบัตรหรือตราสาร
แสดงสิทธิในหนี้ที่กระทรวงการคลังค้ำประกันต้นเงินและดอกเบี้ย
พันธบัตรองค์การของรัฐหรือ
รัฐวิสาหกิจที่มีกฎหมายเฉพาะจัดตั้งขึ้น หรือสินทรัพย์ใน
(๔) หรือตั๋วสัญญาใช้เงินซึ่งบริษัทเงินทุน
นั้นออกในการกู้ยืมเงินหรือรับเงินจากประชาชนเป็นประกัน
เฉพาะส่วนที่ไม่เกินมูลค่าที่ตราไว้ใน
สินทรัพย์ที่เป็นประกันนั้น
 (๘)
ตั๋วแลกเงินที่ธนาคารตามกฎหมายว่าด้วยการธนาคารพาณิชย์รับรอง
 (๙)
อสังหาริมทรัพย์และสิทธิการเช่าอสังหาริมทรัพย์ที่มีไว้เพื่อใช้เป็นสถานที่
สำหรับประกอบธุรกิจ
หรือสำหรับเป็นที่พักหรือเพื่อสวัสดิสงเคราะห์ของพนักงานและลูกจ้าง เมื่อ
ได้หักค่าเสื่อมราคาแล้ว
  (๑๐)
เครื่องใช้และเครื่องตกแต่งสำหรับสำนักงาน หรือสำหรับบ้านพักพนักงาน
และลูกจ้าง เมื่อได้หักค่าเสื่อมราคาแล้ว
 (๑๑) ดอกเบี้ยค้างรับในหลักทรัพย์รัฐบาลไทย
หรือในหุ้นกู้หรือพันธบัตรหรือ
ตราสารแสดงสิทธิในหนี้ที่กระทรวงการคลังค้ำประกันต้นเงินและดอกเบี้ย
หรือในหุ้นกู้หรือตราสาร
แสดงสิทธิในหนี้ที่ออกโดยธนาคารอาคารสงเคราะห์
ธนาคารเพื่อการเกษตรและสหกรณ์การเกษตร
หรือบรรษัทเงินทุนอุตสาหกรรมแห่งประเทศไทย
หรือพันธบัตรองค์การของรัฐหรือรัฐวิสาหกิจที่มี
กฎหมายเฉพาะจัดตั้งขึ้น
 (๑๒) สินทรัพย์เฉพาะส่วนที่เท่ากับเงินสำรองสำหรับการลดค่าของสินทรัพย์
 (๑๓) เงินให้กู้ยืมแก่บริษัทเงินทุน
บริษัทหลักทรัพย์ หรือบริษัทเครดิตฟองซิเอร์
ทั้งนี้เฉพาะตามโครงการและจำนวนเงินที่ธนาคารแห่งประเทศไทยเห็นชอบในการให้ความเห็น
ชอบดังกล่าว ธนาคารแห่งประเทศไทยจะกำหนดเงื่อนไขใด ๆ ก็ได้
 (๑๔)
สิทธิเรียกร้องตามเอกสารการกู้ยืมเงินหรือตั๋วสัญญาใช้เงินที่บริษัทเงินทุน
อื่นหรือบริษัทเครดิตฟองซิเอร์เป็นผู้ออก
ซึ่งรับโอนจากประชาชน ทั้งนี้เฉพาะตามโครงการและ
จำนวนเงินที่ธนาคารแห่งประเทศไทยให้ความเห็นชอบ

 ข้อ
๔
ประกาศนี้ให้ใช้บังคับตั้งแต่วันที่ ๙ เมษายน ๒๕๓๕ เป็นต้นไป

 ประกาศ
ณ วันที่ ๓๑ กรกฎาคม ๒๕๓๕
 
วิจิตร สุพินิจ
 
ผู้ว่าการธนาคารแห่งประเทศไทย

[รก.๒๕๓๕/๙๖/๙พ/๓๑ กรกฎาคม ๒๕๓๕]

 จารุวรรณ/พิมพ์
 ๒
กันยายน ๒๕๔๕
 A+B
(C)